Document ID: /roh_data/filtered/fineweb-2-filterrobots_roh.jsonl.gz/8078

Passa 1'000 participantas e participants èn ids a la partenza da La Diagonela, La Pachifica e La Cuorta. En congual cun l'onn avant è quai in plus da 15%. Ed era il Maraton da skis engiadinais è vendì ora quest onn uschè baud sco anc mai.
Tge fascinescha damai la glieud vi dal far passlung? Ils curridurs en l'arriv dian:»
- esser en la natira
- trenar l'entir corp
- il bel moviment
- pudair decider tempo ed intensitad
Passlung è in sport per tuts, per giuvens e vegls, per sportivs e per quels che han simplamain gust da sa mover ordadora. E passlung è natiralmain vegnì bler pli popular cun ils success da Dario Cologna.
Stretg na saja quai tuttina betg daventà sin las loipas, dian ils participants da la cursa classica che cumenza e finescha a Zuoz. Era sch'ins badia ch'i haja adina dapli glieud sin las loipas, haja quai anc adina plaz per tuts.
RTR actualitad 06:00